Ådalen 31
Ådalen 31 je švedski igrani film snimljen 1969. godine u režiji Boa Widerberga. Radnja prikazuje istinite događaje koji su se dogodili 1931. godine u švedskoj industrijskoj oblasti Ådalen gdje je sukob između radnika i vlasnika lokalnih pilana eskalirao u štrajk, nasilje, a na kraju i krvavu Ådalensku pucnjavu. Protagonist, čiji lik tumači Peter Schildt je mladić iz radničke porodice čiji je otac (koga tumači Roland Hedlund) među štrajkašima, dok on sam održava ljubavnu vezu sa kćeri upravnika tvornice (čiji lik tumači Marie De Geer). Widerberg je film strukturirao na način da događaje prikazuje ne samo iz perspektive mladog protagonista, nego i da na kvazi-dokumentaristički način opisuje sudbonosnu godinu dana u njegovu životu. Ådalen 31 je svojim sadržajem bio također odraz Widerbergovih ljevičarskih stavova, ali i tada dominantnog trenda politički angažiranih filmova. Prikazan je na Kanskom festivalu zajedno sa mnogim slično intoniranim ostvarenjima te je tamo osvojio Veliku nagradu žirija.

Izabrane uloge
Peter Schildt ... Kjell Andersson
Kerstin Tidelius ... Karin Andersson
Roland Hedlund ... Harald Andersson
Marie De Geer ... Anna Björklund
Anita Björk ... Hedvig Björklund
Olof Bergström ... Olof Björklund
Jonas Bergström ... Nisse
Tommy Malmström ... ljutiti mladi komunist
Olle Björling ... štrajkbreher
Pierre Lindstedt ... nadzornik
Stefan Feierbach ... Åke Andersson
Martin Widerberg ... Martin Andersson

Izvori

Vanjske veze 

Švedski filmovi
Dramski filmovi
Historijski filmovi
Politički filmovi
Authority control 2